cyanic-selkie/wikianc huggingface dataset:
Løype
Løype, på riksmål også løpe, også kalt ostelø(y)pe når den brukes til ysting, er en blanding av enzymer som får melkeproteinet kasein til å løpe sammen (koagulere) og danne en tett struktur, ostemasse. Den viktigste bestanddelen i løype er kymosin, en proteinase, dvs. et enzym som kan spalte proteiner. Løypeenzymer spalter melkens kappa-kasein, og kaseinet blir til para-kappa-kasein som ikke er løselig i melken, men klumper seg sammen (aggregerer).
Løype framstilles helst av løypemager (kjese) fra kalver om den skal brukes til ysting av ost. Tradisjonelt ble løype fremstilt ved at vann og biter av kjese ble kokt opp og ble til osteløype. Løype kan også produseres fra andre materialer, og et eksempel er såkalt gulmaureløype. Denne løypen lages av planten gulmaure (Galium verum) og blir blant annet brukt til å framstille ost i Chester i England og i Irland. Gulmaure er også kjent under navn som ystegress, melkeyste, marifegra, modra, frøyagress og Jomfru Marias sengehalm / Vår frues sengestrå. Løype kan nå fremstilles ved bruk av genteknologi. Genet for enzymet blir da satt inn i DNA hos mikroorganismer (bakterier, gjær eller mugg) som produserer enzymet og skiller det ut til omgivelsene. Dette kalles mikrobiell løype. Andre enzymer kan også brukes som et alternativ til kymosin for å koagulere melk, for eksempel pepsin fra gris og proteinaser fra planter eller muggarter.
Oddane fort
Oddane fort ble fredet i 2015.
Most (saft)
Most (lty., av lat. mustum som betyr ung vin) er ren ugjæret (men gjærbar) råsaft av epler, pærer, druer og bær i blandet eller ublandet form. Er mosten gjort av ett slag (en type) så skal navnet på slaget brukes foran ordet -most, som i eplemost, pæremost, druemost, blåbærmost, kirsebærmost, solbærmost, bringebærmost eller stikkelsbærmost eller lignende.
Most er en viktig ingrediens i både vin-, brennevin- og siderproduksjon, samt i produksjonen av mange typer leskedrikker. Den kan være silt, men ikke kokt og heller ikke tilsatt vann eller andre tilsetningsstoffer. Most som blir kokt kalles saft og er som oftest tilsatt sukker eller annen søtning. Saft har relativt lang holdbarhet og er konsentrert og må som regel blandes ut med vann for å bli drikkeklar. Most som blir utblandet med vann kalles gjerne fruktnektar og skal bestå av minimum 50 prosent råsaft. Fruktnektar kan være søtet.
Most som grunnlag
Most danner også grunnlag når man lager vin, brennevin og sider. Det er tiden som frukten er i mosten som bestemmer hvilken karakter den ferdige vinen skal ha. Når tiden er inne blir safta presset og silt fra frukten. Siden drueskall inneholder villgjærsopper, som automatisk vil starte en gjæringsprosess når druene knuses, tilsettes svovel for å drepe gjærkulturen, slik at vinbonden får kontroll med gjæringsprosessen selv. Ellers kan vinen bli for svak, og da kan bakterier gjøre den om til eddik. Deretter tilsettes vingjær slik at gjæringen kan starte. Fruktmassen som blir igjen etter pressing blir gjerne bragt tilbake til frukthagen og brukt som gjødsel. Ugjæret most kan brukes som søtningsstoff og tilsettes før tapping på flasker.
Det er også mulig å etterfylle med vann når mosten er tappet. Man etterfyller da med like mye vann som den safta man tok bort. Dette står i 24 timer og tappes så av igjen. De som arbeider i vingården bruker dette som tørstedrikk, det kan også brukes som basis for grappa.
Olav Anton Aalholm
Olav Anton Aalholm (1902–1983) var en norsk embetsmann, slekts- og lokalhistoriker. Han var ekspedisjonssjef i Innenriksdepartementet under NS-regjeringen 1941–1945 og fylkesarkivar i Aust-Agder 1958–1972.
Liv
Han var født i Arendal som sønn av overrettssakfører Thomas Olsen Aalholm (1872–1935) og Dagmar Hildegard Grüner (1876–1950). Aalholm ble student i 1920 og tok juridisk embetseksamen i 1924. Etter å ha vært dommerfullmektig 1925–1929 ble han sekretær i Justisdepartementet. Fra høsten 1940 arbeidet han for innenriksråd Thorleif Dahl med organiseringen av det NS-ledede Innenriksdepartementet, hvor han først ble byråsjef og i desember 1941 ekspedisjonssjef for Sentralkontoret. Han meldte seg inn i NS i juli 1941, og i 1942 etterfulgte han Thorleif Dahl som sambandsmann (tillitsmann for NS) i departementet. I 1943 skrev han en artikkel i tidsskriftet Ragnarok om «aktuelle forvaltningsprobelemer». Samme år ble Sentralkontoret i Innenriksdepartementet slått sammen med Den alminnelige avdeling, hvor Aalholm ble sjef. Etter 8. mai 1945 ble Aalholm arrestert, og året etter ble han dømt til tvangsarbeid og bøter i landssvikoppgjøret.
Aalholm virket senere som overrettssakfører og arkivkonsulent. Han var med på å opprette Aust-Agder-Arkivet i Arendal, og ble i 1958 utnevnt til fylkesarkivar i Aust-Agder. Han gikk av fra denne stillingen i 1972.
Aalholm stammet fra en kjøpmannsfamilie i Arendal og var interessert i slekts- og lokalhistorie. Han skrev flere bøker, blant annet om Arendal Bryggeris historie, om Arendals Forsikringsselskab og om handelshuset Thommesen-Smith. Han var æresmedlem i Agder historielag.
Ryu Su-jong
Ryu Su-jong (født 24. juli 1995) er en nordkoreansk ishockeyspiller.
Malteserfalken
Malteserfalken (tidligere norsk tittel: Ridderfalken fra Malta (1945), originaltittel: The Maltese Falcon) er en amerikansk mysteriefilm fra 1941, regissert av John Huston. Hovedrollene spilles av Humphrey Bogart, Mary Astor og Peter Lorre.
Ryu Su-jong
Hun representerte spesiallaget Korea under Vinter-OL 2018 i Pyeongchang, hvor hun ble nummer 8 med det koreanske laget.
Malteserfalken
Filmen var John Hustons debutfilm. Han skrev også manuset til filmen. Manuset bygger på Dashiell Hammetts roman med samme tittel utgitt i 1930. Boken kom ut i Norge første gang i 1954 i serien Gyldendals flaggermusbøker.
Malteserfalken regnes som en klassiker i sjangeren Film noir.
Handling
I San Francisco arbeider de private etterforskerne Sam Spade og Miles Archer i selskapet Spade & Archer. De har en kontordame, Effie Perine. En dag får de besøk av en vakker, kvinnelig oppdragsgiver. Hun kaller seg Miss Wonderly og sier hun trenger å få sporet opp en mann, Floyd Thursby. Denne mannen har stukket av med kvinnens søster. Archer tar oppdraget. Han blir om natten funnet drept, skutt. Politimannen Tom Polhaus og hans overordnede løytnant Dundy forteller at Thursby også er drept samme kveld. Politiet mener at Thursby må ha skutt Sams kompanjong. Dundy anklager deretter Spade for å ha drept Thursby. Archers kone, Iva mistenker at Sam har drept mannen hennes.
Miss Wonderly er gått under jorden, men Spade sporer henne opp. Hun kaller seg nå Brigid O’Shaughnessy. Hun forteller at Thursby var kompanjongen hennes. Han var en farlig mann og mest sannsynlig var det han som drepte Miles. Men hvem som drepte Thursby har hun ingen anelse om. Sam påtar seg å etterforske saken.
Spade får en telefon fra Brigid O'Shaughnessy som skriker om hjelp. Han reiser dit hun befinner seg. her treffer han Kasper Gutman, den rike bakmannen. Gutman har en farlig livvakt, Wilmer Cook. Gutman er også ute etter den "svarte fuglen".
Gutman forteller at han har brukt mange år av livet på å spore skulpturen opp. Malteserfalken er en skatt som går tilbake til Korsfarertiden og ridderne som etablerte seg på Malta i den såkalte Malteserordenen. Gutman sier at han er villig til å betale mye for fuglen, hele 25 000 dollar. Spade sovner under møtet. Noen har fylt drinken hans med en type dop. Når han våkner er han alene, men finner en avis som annonserer ankomsten av et lasteskip på havna – La Paloma. Spade drar dit, men finner skipet i brann.
Når han er tilbake på kontoret, kommer kaptein Jacoby, busende inn. Dette er kapteinen på La Paloma. Han bærer en pakke, men segner om og dør. Det viser seg av skadene at han er drept. I pakken finner Spade en svart fugleskulptur. Spade deponerer skulpturen på et sikkert sted.
Spade har nå objektet som alle er ute etter. Selv er han besatt etter å finne sannheten. Hvem drepte kompanjongen Miles og hvem drepte Thursby. En eller flere av de involverte tier med det de vet. Dessuten har han politiet på nakken. Spade velger å bruke Malteserfalken som pressmiddel. Fortellingen kulminerer i en spenningssekvens inne i Spades leilighet, der han bruker strategien splitt og hersk for å presse sannheten fram.
Skuespillerne
Malteseralken ble Humphrey Bogarts gjennombrudd som stor stjerne.Han hadde spilt gangster i flere filmer opp gjennom 30-tallet, men hans originalitet og tilstedeværelse ble først anerkjent i 1941 med filmene Malteserfalken og High Sierra.
Mary Astor startet sin karriere i stumfilm. Selv om hun fikk Oscar for beste kvinnelige birolle i fimen The Great Lie, var rollen som Brigid O'Shaughnessy den hun huskes best for.
Malteserfalken var også Sydney Greenstreets filmdebut. Han spilte siden i filmklassikeren Casablanca (sammen med Bogart og Peter Lorre som han også spilte mot i Malteserfalken).
Elisha Cook jr. som spilte den våpengale livvakten Wilmer, spilte i en ganske lik rolle mot Bogart i filmen The Big Sleep (Den lange søvnen).
Nominasjoner og priser
Sydney Greenstreet ble i 1942 nominert til Oscar for beste mannlige birolle. John Huston ble samme år nominert til Oscar for beste manus.
Spades replikk «The stuff that dreams are made of.» («Det materialet som drømmer er laget av.») ble i 2005 kåret til en av de tjue beste replikkene i amerikansk filmhistorie, i kåringen AFI's 100 Years…100 Movie Quotes.
Hermann Barrelet
Barrelet ble olympisk mester i roing under OL 1900 i Paris. Han vant singelsculler foran en landsmann og en britisk roer.
Fylkesvei 2757
Fylkesvei 2757 går mellom Setra i Kongsberg og Bakkerud i Øvre Eiker. Veien bærer preg av mye historie fra Kongsberg sin sølvtid og er en gammel og til tider meget smal vei som ikke er beregnet for mye transport.
Strekningen ble opprettet 2019, og består av enn delstrekning av den tidlligere fylkesvei 72.
Garreta
Garreta er en slekt av biller som hører til familien skarabider (Scarabaeidae) i gruppen skarabider (Scarabaeoidea).
Utseende
Middelsstore, kraftige, svarte skarabider, noen med metallisk glans. Hodet er bredt og skovlformet, kroppen kort og bred. Pronotum er minst så bredt som dekkvingene, som har ganske fine punktstriper. Beina er kraftige, forleggene med store tenner på utsiden. Frambeina har føtter (tarser), men disse er meget korte og spinkle.
Levevis
Som hos andre gjødselgravere (Scarabaeinae) lever larvene av gjødsel som foreldrene har gravd ned.
Utbredelse
Slekten er utbredt i Afrika og Sørøst-Asia.
President for Yukons lovgivende forsamling
President for Yukons lovgivende forsamling er lederen for dette canadiske territoriets parlament. Embetet ble innstiftet i 1974.
Upartiskhet
Presidenten, som vanligvis er medlem av et regjeringsparti, må være upartisk. Han/hun må tjene hele forsamlingen og behandle alle representantene likt. Presidenten deltar aldri i debatter og deltar sjelden i Committee of the Whole. Han eller hun voterer kun ved stemmelikhet.
Funksjoner
Presidenten balanserer mellom to grunnleggende prinsipper når han/hun håndhever reglene: Å tillate at flertallet utøver sin virksomhet på en ordnet måte og å beskytte mindretallets rett til å bli hørt. Presidenten favoriserer ingen side på bekostning av den andre.
Han eller hun er leder for Members' Services Board (MSB), en komité som fører tilsyn med alle administrative anliggender som berører forsamlingen og dens medlemmer.
Choe Jong-hui
Choe Jong-hui (født 12. desember 1991) er en nordkoreansk ishockeyspiller.
Hun representerte spesiallaget Korea under Vinter-OL 2018 i Pyeongchang, hvor hun ble nummer 8 med det koreanske laget.
Præriebladet
Præriebladet var et tegneserieblad gitt ut av SE-bladene fra 1957 til 1990. Fram til 1972 ble det gitt ut en gang per uke i sjekkhefteformat, deretter ble det gitt ut annenhver måned i storformat.
Handlingen i bladet foregikk under den amerikanske frihetskampen, og bekjempelse av de forhatte engelske koloniherrene utgjorde storparten av handlingen.
Seriene som ble brukt ble i hovedsak tegnet av italienske EsseGesse. Fra starten i 1957 til 1968 nr 32 brukte en serien om Davy Crockett. Fra 1968 nr 33 til 1990 brukte en serien om Kaptein Mark.
Trivia
Figuren Davy Crockett har ingen ting med den historiske Davy Crockett å gjøre. Figurens italienske navn er Il grande Blek (Den store Blek), og det er bare i de skandinaviske oversettelsene han blir kalt Davy Crockett.
Prestvannet dyrefredningsområde
Hensikten med verneområdet er å bevare et trekk- og overvintringsområde for våtmarksfugler. Det er observerte over 100 fuglearter ved det lille vannet, som ligger inneklemt mellom bebyggelse. Arter som overvintrer er blant annet ender, dvergdykker, sivhøne og riksefugler. Hekkende arter er blant annet rørsanger, sivsanger og myrsanger. Taffeland og toppdykker er også observert her. Vannet brukes også som kajakkbane.
Leif
Leif og Leiv er mannsnavn av norrøn opprinnelse. De er kortformer av norrøne navn som sluttet på -leif som Torleif, Oddleif o l. Betydningen er «arving» eller «etterkommer». Leiv skrevet baklengs blir kvinnenavnet Viel.
Utbredelse
I Sverige var Leif mest brukt fra 1920-årene til 1960-årene.
Kjente personer med navnet
Personene i listen er ordnet kronologisk etter fødselsår.
Louise
I formen Louise er navnet kommet til norsk via tysk og dansk. Den korrekte uttalen av navnet på norsk er /loi:se/ – dvs. at den siste vokalen skal uttales. Enkelte profilerte personer velger imidlertid å uttale eget navn med utenlandsk uttale.
Utbredelse
Louise er kjent brukt i Sverige fra 1698.
Louise var et populært navn i USA fra 1880-årene til 1930-årene.
Louise var populært i England fra 1960-årene til 1990-årene.
I Danmark var Louise et svært populært navn på jentebarn født på 1970-, 1980- og 1990-tallet. I Sverige var navnet mest brukt på 1980- og 1990-tallet.
Louise er i dag et vanlig navn blant annet i mange fransk- og engelsk-talende land. Louise har navnedag 15. mars i Frankrike, 25. august i Norge, Finland og Sverige og 31. oktober i Danmark.
Kjente personer med navnet
Personene i listen er ordnet kronologisk etter fødselsår.
Æthelgyth
Æthelgyth er et gammelengelsk kvinnenavn.
Etymologi
Navneleddet æthel er dannet av gammelengelske æthel, «edel». Den norrøne formen av leddet var aðal. Navneleddet gyth har opprinnelse i germanske *guntho, «kamp». Den norrøne formen av navneleddet er gunnr.
Utbredelse
Æthelgyth var et populært kvinnenavn i England fra 700-tallet til 1100-tallet.
Orion (stjernebilde)
Orion (uttales med trykk på i) er et av de mest kjente stjernebildene vi har. Det er oppkalt etter Orion i gresk mytologi. I det gamle Sumer mente man at stjernebildet forestilte Gilgamesh.
Stjernebildet inneholder lyssterke stjerner som Betelgeuze, Bellatrix og Rigel.
De tre kraftig lysende stjernene i midten heter Alnitak, Alnilam og Mintaka. I svensk folketradisjon blir Orions belte kalt for Friggerocken, altså Friggs rokkehode (rokk var i gammel tid kjeppen som man festet spinnematerialet til [engelsk distaff], ikke det som snurret tråden - jf. plantenavnet kjerringrokk). Dette stammer trolig fra førkristen tid og er et av de spredte vitnemålene om den astronomiske mytologien som må ha funnes i Norden. «Marias Rokk» er en kristnet variant av dette navnet.
Stjernebildet var et av de 48 som ble beskrevet av Ptolemaios, og er også omtalt i Bibelen i Jobs bok kapittel 38, vers 31.
Røyrtjønn naturreservat
Røyrtjønn naturreservat er et naturreservat i Farsund kommune i Agder. Området ble fredet i 1988, og har vært en del av ramsarområdet Lista våtmarksystem siden 1996.
Hensikten med verneområdet er å bevare et viktig våtmarksområde med et rikt og særpreget fugleliv. Røyrtjønn ligger like innenfor standområdet Lomsesanden, og er en delvis gjengrodd og svært næringsrik innsjø. Gjengroingen har skapt en gjengroingsmyr av nasjonal verneverdi, med forekomster av sjeldne sumpplanter. Tjernet er hekkeområde for bl.a. sangere og riksefugler, og både overvintrings og rasteplass for stær under trekk. I alt er det påvist 88 fuglearter her, hvorav 27 arter våtmarksfugl.
Gray County (Kansas)
Gray County (GY) er et fylke i den amerikanske delstaten Kansas.
Militant-tendensen
Militant-tendensen (engelsk: Militant tendency, opprinnelig Revolutionary Socialist League) var en trotskistisk og entristisk gruppe innenfor det engelske sosialdemokratiske Labour Party. Gruppen var organisert rundt avisen Militant som først ble publisert i 1964. Gruppen beskrev sin politikk ideologisk basert på Marx, Lenin og Trotskij.
I 1982 slo en kommisjon i Labour fast at Militant var i strid med paragraf II tredje ledd av partiets program, og erklærte gruppen som uegnet å være tilknyttet Labour. I 1983 ble fem medlemmer av redaksjonen i avisen Militant utvist fra partiet. På denne tiden hevdet gruppen at de innvendig hadde rundt 4 300 medlemmer, et tall som åpenbart var altfor sjenerøst.
Militant spilte en ledende rolle i Liverpools byråd mellom 1983 og 1987 da 47 kommunestyremedlemmer ble utvist og bøtelagt. Fra 1983 førte en rekke grep fra Labours eksekutivkomité, ledet av Neil Kinnock, til at framstående medlemmer av gruppen ble utvist fra partiet, noe som også til sist innebar at Militant tapte sine to parlamentsmedlemmer. Det avsluttet Militants innflytelse og tilstedeværelse innenfor Labour.
I 1991 besluttet Militant med stort flertall å oppgi entrismepolitikken i Labour. Ted Grant, en gang gruppens viktigste medlem, ble utvist og hans mindretall og utbrytergruppe, nå kjent som Socialist Appeal, fortsatte den samme strategien. Flertallet endret sitt navn til Militant Labour, og deretter i 1997 til Sosialistpartiet.
Cilegon gasskraftverk
Cilegon gasskraftverk er et varmekraftverk i Cilegon 90 km vest for jakarta, i provinsen Banten på Java i Indonesia. Det har en installert produksjonskapasitet på 740 MW fordelt på 2 dampgeneratorer, én dampturbin og 2 gassturbiner. Gassturbinene er på 270 MW hver. Anlegget fyres med naturgass gjennom kogenerasjon. Det har de siste år slitt med ujevn gassforsyning.
Simon Poulsen
Simon Busk Poulsen (født 7. oktober 1984) er en dansk fotballtrener og tidligere fotballspiller som er assistenttrener for SønderjyskE. Han har tidligere spilt for SønderjyskE og FC Midtjylland.
Poulsen debuterte for i 2007. Han var med i den danske troppen til Fotball-VM 2010 og ble også uttatt til Fotball-EM 2012.
Plektrene kaller!
«Plektrene kaller!» er norsk sang som ble skrevet av Øystein Sunde og Halvdan Sivertsen i 1990. De ga den ut i september 1990 på albumet Typisk norsk med Gitarkameratene.
Club Bolívar
Club Bolívar er et fotballag fra La Paz i Bolivia. Klubben ble grunnlagt 12. april 1925, med navnet Atletico Bolívar Literario Musical som senere ble endret til Club Atlético Bolívar. Deres hjemmebane er Estadio Libertador Simón Bolivar, selv om laget ofte spiller på Estadio Hernando Siles.
Bolivar er det andre bolivianske laget som har nådd finalen i en internasjonal turnering (Copa Sudamericana 2004).
Rivaler
Club Bolívar store rival er The Strongest, som også kommer fra La Paz. Oppgjørene mot klubben trekker alltid store tilskuertall.
Kjente spillere
Se også Kategori:Fotballspillere for Club Bolívar.
Aaron Kostner
Aaron Kostner (født 8. juli 1999) er en italiensk kombinertløper.
Han representerte Italia under Vinter-OL 2018 i Pyeongchang, hvor han ble nummer 37 og 44.
Greeley County (Kansas)
Greeley County (GL) er et fylke i den amerikanske delstaten Kansas.
Kjersti Løken Stavrum
Kjersti Marie Løken Stavrum (født 1. mars 1969 i Sarpsborg) er en norsk journalist og redaktør, fra 2013 til 2016 generalsekretær i Norsk Presseforbund. Fra november 2016 er hun adm.dir. i Stiftelsen Tinius og Blommenholm Industrier.
Utdannelse og stillinger
Stavrum er utdannet statsviter innen internasjonal politikk og har en mastergrad i ledelse.
Hun arbeidet i Aftenposten fra 1991 til 2002, og igjen fra 2005 til 2012, i årene 2005–2011 som featureredaktør og fra 2008 til 2012 også som redaktør for aftenutgaven Aften. Hun var redaktør for A-magasinet og Osloby.no.
Fra 2001 til 2004 var hun sjefredaktør i ukebladet KK og fra 2012 til 2013 avdelingsdirektør for kommunikasjon og egne kanaler i NHO. Hun overtok som generalsekretær i Norsk Presseforbund etter Per Edgar Kokkvold i september 2013. I 2016 gikk hun fra presseforbundet til direktørjobb i Schibsted-stiftelsen Tinius og Blommenholm Industrier AS.
Verv og priser
Hun er leder i Norsk PEN fra 2019 og er styremedlem i Ethical Journalism Network.
Fra 2019 er hun styreleder i stiftelsen Cultiva. Hun er styremedlem i Faktisk.no.
Annet
Hun var i 2008 en av flere faste paneldeltakere i talkshowet Studio 5 som gikk på TV-kanalen FEM.
Hun er gift med Gunnar Stavrum, og er yngre søster av den tidligere fotballspilleren, Kværner-direktør Karl-Petter Løken.
Korsnestunnelen
Korsnestunnelen har vært midlertidig åpen etter at stengningen ble offisiell, f.eks. under sykkelrittet Arctic Race i august 2016.
Kjærleikens ferjereiser
Kjærleikens ferjereiser er en norsk dramafilm fra 1979, regissert av Hans Otto Nicolayssen. Filmen handler om menneskene på øya Eikøy på Vestlandet og på Ramvik på fastlandet. Mellom disse to stedene går det ferjereiser frem og tilbake uansett vær og vind, men menneskene på øya er få og det lille samfunnet går etterhvert i oppløsning idet øya blir mer og mer avfolket.
Filmens manus bygger på romanen Kjærleikens ferjereiser fra 1974 av Edvard Hoem.
Den ble vist i NRK Fjernsynsteatret i 1980.
Om filmen
Skuespilleren Eilif Armand spiller mot sin egen datter, Frøydis Armand i denne filmen. Henning Sommerro har skrevet filmmusikken som er innspilt med visegruppa Vårsøg.
Italia under EM i friidrett 1950
Italia deltok med 33 utøvere under EM i friidrett 1950 som ble arrangert 23.–27. august 1950 i Brussel. Utøvere fra Italia tok ni medaljer og ytterligere 11 plasseringer blant de åtte beste under mesterskapet.
ATP-touren 2017
ATP-touren 2017 blir avholdt fra januar til november 2017 og er verdencupen for menn i tennis. ATP er arrangør.
Morten Selven
Morten Arnljot Selven (født 7. oktober 1943) er en norsk næringslivsleder, rådgiver og politiker.
Han er gift og har fire barn.
Nigrita (andre betydninger)
Nigrita kan referere til:
Fylkesvei 6248
Fylkesveg 6248 går mellom Røssern og Kristiansund lufthavn, Kvernberget i Kristiansund kommune.
Før lufthavnens landebane ble forlenget 2012 hadde Gløsvågveien en gren til Omsa. Fylkesveien gikk bare mellom Røssern og Dale, og var 1,3 km lang.
Frem til 2019 hadde veien betegnelsen Fv423.
Nakketunnelen
Nakketunnelen er en 290 meter lang veitunnel nær Molde i Møre og Romsdal, på fylkesvei 662.
Eksterne lenker
Bilde av øst-innslaget.
Markedsandel
Telemarkedet er et godt eksempel på ulike mål for markedsandel: I sin årlige statistikk over telemarkedet måler Nasjonal kommunikasjonsmyndighet de ulike teletilbydernes andel av totalmarkedet både målt i kundetall (abonnementer), salgsinntekter (omsetning), og produksjon (trafikkminutter). Markedsandelen målt i trafikkminutter vil da betegne hvor stor andel av den totale teletrafikk hver tilbyder leverer, andelen av kundene vil betegne hvor stor kundepreferanse hver tilbyder har, mens andelen av salgsinntekten vil avvike fra disse fordi de ulike tilbyderne har forskjellige priser, eller kunder med ulik etterspørsel. En tilbyder som har lavere priser enn konkurrentene i dette markedet, vil framstå med lavere markedsandel av omsetningen, enn av produksjonen. Tilsvarende vil en tilbyder med høyere priser enn konkurrentene framstå med høyere markedsandel målt i trafikkminutter, enn målt i salgsinntekt. I telemarkedet vil såkalte «lavpristilbydere» ha lavere markedsandel målt i omsetning enn i trafikkminutter fordi prisene er lavere. Samtidig vil lavpristilbydere ha lavere markedsandel målt i omsetning enn i kunder fordi hver kunde bruker mindre penger på teletjenester.
Markedsandelen er et viktig mål for en bedrifts posisjon på et marked, et markedsområde eller i et segment, spesielt i konsumentmarkeder, og særlig i markeder for substituerbare forbruksgoder (fast-moving consumer goods). I markedene for mobiltelefoni, banktjenester, forsikring, brus, øl, osv legger bedriftene stor vekt på oppnådd markedsandel og utviklingen av denne, fordi kundene (enkelt) kan signalisere preferanse for bedriftenes tilbud ved å velge mellom dem. I andre typer marked vil markedsandelen være vanskeligere å endre på, for eksempel fordi den er forutbestemt av produksjonsforhold. Gode eksempler er markedene for elektrisk kraft eller skipsfart – økt markedsandel vil her kreve oppkjøp eller store investeringer i kraftverk eller skip og lar seg bare realisere på noe lengre sikt.
Markedsandel og konkurranse
I mange markeder er fordelingen av markedsandeler en viktig indikator på graden av konkurranse. Dersom en aktør har en uforholdsvis høy markedsandel, kan det være et tegn på at det ikke er reell konkurranse i dette markedet. Med virkelig sterk markedsandel kan dominerende aktører ha mulighet til å begrense konkurransen og hindre konkurrenter i å komme inn i markedet eller lykkes der. Eksempler på slik konkurransebegrensende atferd basert på dominerende markedsposisjon kan være prisdumping, bundling av produkter, eller andre forsøk på «innelåsing» av kundene gjennom rabattprogrammer, bonusordninger, osv. For regulerte aktører med dominant markedsposisjon vil f.eks prisdumping (salg til en pris under kostandsnivået) ofte være forbudt.
I noen markeder skyldes konkurransesvikt regulering som har til hensikt å beskytte monopoler. Et norsk eksempel er melkemarkedet hvor Tine har monopol på kjøp av råmelk fra melkebøndene, mens Q-melk bare har lov til å hente råmelk fra bøndene som har Q-avtale, og Synnøve Finden ikke har lov til å innhente råmelk i det hele tatt. Selv om markedet for ferdigproduktene (konsummelk, ost, osv) er liberalisert, er en del av verdikjeden regulert som monopol og gir føringer for markedsandelene også i markedet for ferdigproduktene. Det er vanlig med regulerte monopoler i primærnæringene i Norge, eksempelvis i markedet for landing av råfisk eller innkjøp av reinkjøtt fra reindriftssamene. Ofte skyldes slike innkjøpsmonopoler (monopsonier) at man organiserer innkjøps- eller foredlingsvirksomheten i kooperativer eller samvirker, som tidvis er lovfestede.
I andre markeder har reguleringen som mål å redusere enkeltaktørers markedsandel. I Europa er telemarkedet et av de siste, gjennomregulerte markedene, hvor skalafordeler og nettverkseffekter bidrar til at markedet tenderer mot monopol eller duopol dersom det ikke aktivt reguleres. Reguleringen av priser, tilgangsrettigheter og samtrafikk i telemarkedet tar sikte på å redusere de største tilbydernes markedsandeler, for å styrke konkurransen. Sektorreguleringen er spesielt utbredt så lenge én eller noen få aktører har dominerende markedsandeler innen tilbudet av infrastruktur, eksempelvis ved at de eier hele eller store deler av telenettet eller jernbanenettet. Dersom det oppnås bærekraftig konkurranse hvor ingen har dominerende markedsmakt, er det vanlig at sektorreguleringer avvikles.
Roland
Roland er et mannsnavn med opprinnelse i det gammelhøytyske navnet Hrodenand, som er dannet av gammelsaksiske hrôt, «prisning, berømmelse», og germanske *nanþi, «utfordre». Rowland var en engelsk middelalderform av navnet og Ruodnand er en gammel finsk form av navnet.
Rolandskvadet har nok gjort mye for å spre navnet i Europa.
Roland har tsjekkisk navnedag 14. juni, svensk navnedag 9. august og finsk navnedag 4. september.
Roland er også brukt som etternavn.
Utbredelse
Roland var et populært navn i Sverige fra 1920-årene til 1950-årene.
Kjente personer med navnet
Personene i listen er ordnet kronologisk etter fødselsår.
Arbeiderklasse
Arbeiderklasse i ikke-marxistisk språkbruk
I vanlig dagligtale defineres arbeider dels som en i det store flertallet i samfunnet som ikke er bonde, butikkeier, bedriftseier e.l., men lever av lønnsarbeid. I snevrere forstand blir det brukt om en som jobber i tradisjonell industri eller andre jobber prega av fysisk slit, en ordentlig arbeider, en sliter som har møkk på henda. I ikke-marxistisk sosiologisk litteratur knyttes begrepene arbeider og arbeiderklasse til lav sosial status, og refererer oftest til grupper som utfører manuelt fysisk lønnsarbeid og som har forholdsvis lav utdanning og inntekt.
Begrepet arbeiderklasse hos Marx og hans elever
Det kan altså godt være andre som er fattigere enn arbeiderklassen, for eksempel småbønder med lite jord, fiskere med en liten båt, småhandlere som lever av en kiosk som familien jobber i, eller liknende. De har likevel eiendom, og regnes i marxistisk forstand som tilhørende forskjellige mellomlag eller eventuelt halvproletariat, hvis de en del av tida si lever av reint lønnsarbeid (for eksempel jobber på småbruk eller i fiske en del av året, men tar sesongarbeid i veivesenet en tid hvert år.)
Det kan for eksempel gjelde en del intellektuelle hvis de får ekstra betalt ut fra utdannelsen sin. (Da har de noe annet enn bare arbeidstida å selge, nemlig også ekstra kunnskap). Dette forutsetter at kunnskapen ikke er tilgjengelig for alle. For eksempel kunne det i industriens barndom være mulig å tjene ekstra på å være skrivekyndig. I samfunn der de aller fleste kan skrive, kan ingen få betalt ekstra for den kunnskapen.
Arbeidsledere som får ekstra betalt for å ta ansvar for en høyere post i det hierarkisk organiserte arbeidet i en fabrikk eller på et kontor, vil ofte ikke regnes som egentlige arbeidere. Tiggere, prostituerte, fattige kriminelle osv. vil i tradisjonell marxistisk analyse ikke regnes til arbeiderklassen, fordi de ikke lever av å selge arbeidskraft i vanlig forstand. Marx definerte dette ikke som en egentlig klasse, men som et sjikt som han plasserte under arbeiderklassen og ga navnet filleproletariatet (tysk lumpfenproletariat).
I fattige land der mange har vært arbeidsløse i lang tid, har store grupper av millioner av langvarig arbeidsløse eller undersysselsatte (f. eks. gatebarn, folk som overlever på en blanding av tigging, småkriminalitet og småhandel), vært regnet til filleproletariatet. I den virkelige verden vil de fleste av disse begrepene og andre klassebegrep sjelden finnes igjen i samfunnet i rein form, men opptrå i mange overgangsformer.
Det egentlige proletariatet inneholder også mange forskjellige sjikt, for eksempel landarbeidere, kontor- og butikkpersonale (også kalt hvitsnipp-arbeidere, på engelsk white collar workers), arbeidere i sjukehus og sosialtjenestene (i nyere tid kalt, halvt spøkefullt trøste og bære arbeidere), hushjelper og personlige tjenere, transportarbeidere osv. Hjemmeværende koner, barn og andre familiemedlemmer som blei forsørget av familiemedlemmer som var i arbeid, blei også av Marx regna til arbeiderklassen.
Marx mente at den viktigste delen av arbeiderklassen er arbeiderne i storindustrien, noen ganger kalt industriarbeiderklassen (på engelsk blue collar workers) og kjerneproletariatet. Et særlig problem det råder uenighet om er spørsmålet om produktive og ikke-produktive arbeidere. Ifølge Marx er det irrelevant hva en arbeider gjør konkret, så lenge han skaper merverdi. Flere mener imidlertid at en slik tilnærming overser den politiske betydningen av arbeiderklassen. Ifølge Marx blir denne delen av arbeiderklassen dens ledende og sterkeste del, fordi industrialiseringa samler og konsentrerer den i de sosiale og økonomiske maktsentrene. Den blir derfor også best organisert og mest politisk bevisst. Og den naturlige lederen av de andre delene av arbeiderklassen og det arbeidende folket, både når det gjelder fagorganisering og politisk arbeiderbevegelse.
Den er best istand til å slå til mot kapitalistene ved å streike under kapitalismen og ved å ta over de samfunnsmessige kommandohøydene – storindustrien, jernbanene osv. som dominerer en moderne økonomi – under ''den sosialistiske revolusjonen. Denne ledende delen av arbeiderklassen er derfor også best egna til å organisere resten av arbeiderklassen (i småbedrifter, kontor og handel, jordbruket osv) og det arbeidende folket (som bønder, fiskere, intellektuelle, småhandlende) både i klassekampen under kapitalismen og i oppbygging av sosialismen, etter revolusjonen.
Problemer med marxismens definisjoner etter år 2000
I verdensmålestokk har det aldri vært så mange arbeidere i klassisk marxistisk forstand som etter år 2000, altså arbeidere i industri, transport, jordbruk osv. Dette skyldes særlig den enorme økninga av produksjonen i Kina, India og andre land i Asia og den 3. verden. Samtidig har sysselsatte i den nye datasektoren vokst enormt, både i de rike landa og i land som Kina, India, Brasil og andre tradisjonelt fattige land. Millioner av dem er vanskelige å plassere innafor den beskrivelsen av arbeiderklassen som Marx laga på andre halvdel av 1800-tallet. Ingenting tyder på at det nødvendigvis blir mindre skiller mellom de rike og de fattige, men jevnt over blir alle rikere. I motsetning til mange spådommer, fins det altså ingen tegn til at arbeiderklassen holder på å forsvinne. Derimot blir det mer problematisk å strikt bruke det skjemaet som Marx skapte for å beskrive inndelingene i arbeiderklassen mellom kjerneproletariat og andre grupper.
Marxismens betydning for akademiske definisjoner av arbeiderklassen
Uansett om forskere er enige, delvis enige eller uenige med Marx, har den marxistiske definisjonen av klasser vært enormt viktig i samfunnsforskning, historisk forskning, litteratur og på mange andre områder i de siste 150 år. Den har også kraftig prega synet på klasser i ikkemarxistisk og antimarxistisk sosial teori. Mange forskere har gjort bruk av utvalgte deler av klasseanalyseteoriene til Marx. Andre har utvikla egne teorier om klasser i polemikk mot Marx. Marxistiske begreper har spredd seg, også til antimarxistiske teoretikere. Dette gjorde Marx til en av de aller mest siterte teoretikere i akademisk litteratur i det forrige århundre, inklusive i USA, der marxismen som politisk retning sto svært svakt.
D12
D12 ga ut flere albumer, de mest kjente er Devils night (2001) og D12 World (2004). I tillegg til har de også gitt ut singler som f.eks «Fight Music», «Purple Pills», «My Band» og «How Come».
Et av bandets medlemmer, Proof, ble skutt og drept i 2006 på grunn av en misforståelse i en nattklubb i Detroit. D12 har vært svært lite aktive i årene etter, men har en sjelden gang deltatt på konsertene til Eminem.
31. august 2018 slapp Eminem ut albumet Kamikaze. I albumet har Eminem en sang som heter «Stepping Stone» hvor han forklarer at det ikke var meningen å bruke de andre som ett trappetrinn. Han nevnte også at D12 var offisielt oppløst. «It's not goodbye to our friendship, but D12 is over» – Eminem (Stepping Stone, Kamikaze 2018)
Hvordan ble man medlem i D12?
De som ville bli medlem i D12, var nødt til å «Rap Battle» med Eminem. Grunnen til det var at Eminem er et geni når det gjelder å «disse» folk. Rytmen hans og setningene han bruker for å rakke ned på folk, skiller seg ut.
Barske glæder
Barske Glæder (1969) er en samling av Peter Wessel Zapffes essay om friluftsliv, tatt fra norske tidsskrift og aviser. Den er illustrert av forfatteren.
Noel Chavasse
Noel Godfrey Chavasse (født 9. november 1884 i Oxford, England, død 4. august 1917 i Brandhoek, Belgia) var en britisk doktor og sanitetsoffiser under første verdenskrig. Chavasse er én av kun tre personer, og den eneste under første verdenskrig, som er tildelt den høyeste britiske tapperhetsutmerkelsen, Victoria Cross, to ganger (Victoria Cross m/bar).
Chavasse ble tildelt Victoria Cross første gang i 1916 under kamper ved Mametz i Frankrike under slaget ved Somme. Chavasse ble truffet av splinter fra artilleri mens han reddet skadde soldater fra områdene mellom de britiske og tyske skyttergravene (No man's land). Chavasse skal ha kommet så nært som 25 yards (ca. 23 meter) fra de tyske skyttergravene, hvor han fant, og reddet livet til, minst tre skadde medsoldater. Han fortsatte redningsarbeidet gjennom natten under konstant ild fra skarpskyttere og nedslag fra artilleri og granater.
Kaptein Chavasse gjentok senere lignende bedrifter under slaget ved Passchendaele og ble for dette igjen tildelt Victoria Cross. Han ble med dette den høyest dekorerte britiske soldaten under første verdenskrig. Chavasse ble kort tid etter alvorlig skadet under et artilleriangrep og døde to dager senere, 4. august 1917, av skadene.
Familie, oppvekst og utdannelse
Chavasse ble født 9. november 1884 i Oxford, England. Han var sønn av Francis Chavasse (senere biskop av Liverpool og grunnlegger av St. Peter's College i Oxford) og Edith Jane Chavasse. Chavasse hadde en tvillingbror, Christopher Maude, samt fem andre søsken.
Chavasse tok sine utdannelser ved Magdalen College School i Cowley Place, Oxford, Liverpool College og Trinity College, Oxford. Familien bodde i Oxford til 1900 da Chavasses far ble tilbudt stillingen som biskop i Liverpool og familien flyttet til havnebyen som følge av dette. Begge tvillingbrødrene gjorde det spesielt godt i sport og oppnådde også etterhvert gode nok akademiske resultater til å komme inn på Trinity College i Oxford.
I 1907 fikk Chavasse sine eksamenspapirer fra Trinity College, mens hans bror ikke fikk bestått sine eksamener. Begge brødrene fortsatte i Oxford; Noel for å studere medisin og Christopher for å gjenoppta de fagene han hadde strøket i. I studietiden var brødrene aktive i sport og i 1908 representerte de begge Storbritannia på 400 meter sprint i de olympiske lekene som ble avholdt i hjemlandet.
Militær karriere og utmerkelser
Chavasse ble løytnant i Royal Army Medical Corps (RAMC) da han bestemte seg for å gå inn i hæren i 1913. Chavasse ble en del av 10th Battalion of the King's (Liverpool Regiment), the Liverpool Scottish.
Under første verdenskrig ble Chavasse i april 1915 forfremmet til kaptein og tjenestegjorde i Royal Army Medical Corps, British Army, 1/10th (Scottish) Battalion of the King's (Liverpool Regiment). Chavasse ble tildelt det britiske Military Cross for sin innsats ved Hooge, Belgia i juni 1915 og 30. november samme år ble han Mentioned in Despatches.
Victoria Cross
Chavasse mottok Victoria Cross første gang for hans handlinger 9. august 1916 ved Guillemont i Frankrike. Han fikk medaljen for sitt arbeid med å hjelpe skadde medsoldater til tross for at han selv ble utsatt for kraftig ild fra fienden. Hele innstillingen ble publisert 24. oktober 1916 i London Gazette og av den fremgår det at Chavasse behandlet skadde soldater i åpent lende en hel dag under kraftig beskytning. Den kommende natten lette Chavasse etter skadde soldater i området mellom skyttergravene, helt inntil fiendens linjer, i fire timer.
Den påfølgende dagen tok Chavasse med seg en medsoldat og båre for å frakte ut en alvorlig skadd medsoldat fra samme farlige område. Soldaten ble fraktet 500 yards (ca 450 meter) og de ble utsatt for kraftig artilleriild under redningsoppdraget, noe som medførte splintskader på Chavasse selv. Samme natt samlet Chavasse 20 frivillige og fikk reddet ytterligere tre menn som lå skadet kun 25 yards fra fiendens linjer, begravd to døde offiserer og samlet inn mange ID-brikker fra drepte soldater. Arbeidet ble gjennomført selv om Chavasse gjentatte ganger ble utsatt for angrep fra fiendens maskingevær og granater.
Chavasses samlede innsats reddet trolig livet til rundt 20 hardt skadde medsoldater, da ikke medregnet hans arbeid som feltkirurg.
Bar til Victoria Cross
Chavasse mottok Victoria Cross for andre gang for handlinger foretatt mellom 31. juli og 2. august 1917 ved Wieltje i Belgia. Innstillingen ble publisert i London Gazette den 14. september 1917.
I innstillingen fremkommer det at Chavasse, til tross for at han hadde fått store skader mens han bar en skadd soldat til hjelpeplassen, nektet å forlate fronten, men fortsatte sitt arbeid og gjentatte ganger beveget seg opp av skyttergraven for å hjelpe skadde medsoldater. Til tross for mangel på mat og med store smerter og utmattelse på grunn av skadene, fortsatte Chavasse å hente skadde medsoldater og bringe de i sikkerhet.
Ved hans ekstraordinære innsats ble mange skadde soldater reddet. Soldater som ellers ville dødd av skadene eller som følge av de elendige værforholdene. Soldaten (Chavasse) døde senere av skadene han hadde pådratt seg under slaget.
Ettermæle og minnesmerker
Chavasse var den eneste til å bli tildelt Victoria Cross to ganger under første verdenskrig og en av kun tre personer noensinne. De to andre mottakerne av Victoria Cross med bar er Arthur Martin-Leake (boerkrigen og første verdenskrig) og Charles Upham (andre verdenskrig).
Chavasse er trolig den soldaten som er hedret med flest krigsminnesmerker i England. UK National Inventory of War Memorials har 16 minnesmerker for Chavasse i deres oversikt.
Chavasse Park er en park sentralt i Liverpool som er oppkalt etter familien Chavasse.
Isak Tomar Hjorteseth
Landslaget
Han ble tatt ut i Norges tropp til U19-EM 2023 i Malta, men meldete forfall den 26. juni 2023.
Sin-leqi-unninni
Sin-leqi-unninni var en prest og forfatter som levde i Babylonia omtrent 1400 f.Kr. Navnet kan oversettes til «Måneguden, hør min bønn». Han er forfatteren til den best bevarte versjonen av Gilgamesj-eposet, foruten å være den eldste episke forfatteren vi kjenner navnet på, og eposet er den eldste episke fortellingen verden kjenner til.
Navnet Sin-leqi-unninni (eller Sin-liqe-unninni) kjennes fra leirtavlene ved at det er nedtegnet i teksten, hvilket er uvanlig for oldtidsdokumenter. Denne forfatteren og redaktøren må ha fullført sitt arbeid en gang før 612 f.Kr. da perserne erobret den assyriske riket og ødela byen Nineve. Hans versjon er kjent for den første linjen som begynner slik: «Sha nagba imuru» – «Han som så alt».
Ulike versjoner
Gilgamesj-eposet er eldre enn forfatteren Sin-leqi-unninni. Den tidligste utgaven av eposet som man har funnet spor av daterer seg tilbake til 3. dynasti av Ur, mellom 2100 og 2000 f.Kr., eller omtrent 400 år etter at den antatte historiske personen Gilgamesj levde.
Eposet ble utviklet gjennom tidene i ulike nedskrevne språkversjoner, i akkadisk (babylonsk), hittitisk, og hurriansk oversettelser, noen fulgte sumeriske versjoner og noen versjoner tok store friheter med fortellingen, men alle beholdt de sumeriske navnene på kongene og gudene.
En prest med navnet Sin-leqi-unninni, som sannsynligvis levde på denne tiden, har blitt stående som den som har skapt den siste akkadiske versjonen av eposet. Det er også den mest komplette versjonen man kjenner til og som ble funnet på 11 leirtavler med fragmentarisk etterord på en tolvte i en samling fra det 7. århundre f.Kr. hos den assyriske kongen Asurbanipal.
Forskerne tror at Sin-leqi-unninni tok alle de tilgjengelige fortellingene og tilpasset et felles knutepunkt for dem slik at de ulike eventyrene ble til en dramatisk fortelling om Gilgamesjs rastløse leting etter udødelighet.
Sin-leqi-unninni er også den som integrerte den sumeriske fortellingen syndfloden (som predaterer den bibelske versjonen med flere århundrer) og utviklet vennskapet mellom Gilgamesj og Enkidu.
Gilgamesj-eposets historie
Gilgamesjs berømmelse overlevde ikke sammenbruddet i Assyria. Selv om Gilgamesj hadde vært en ubestridt litterær, religiøs og historisk figur i to årtusener gikk han fullstendig inn i glemselen inntil slutten av 1800-tallet, mer enn 2000 år senere, da en engelsk reisende gravde ut 25 000 istykkerslåtte leirtavler fra ruinene i Nineve. En ekspert i assyrisk, Henry Rawlinson, begynte å sette samme bitene og oversette, men det var hans elev George Smith som tolket den ellevte leirtavlen av Gilgamesj-eposet til engelsk i 1872 og skapte en sensasjon.
Det er for en stor del Sin-leqi-unninnis versjon som George Smith oversatte. Av de andre versjonene av eposet er det kun fragmenter igjen, den versjonen som eksisterer i bokform i dag er hovedsakelig Sin-leqi-unninni.
Gilgamesj-eposet er mer enn kun en arkeologisk kuriositet. Til tross for dens utallig unnlatelser og uklarheter, dens underlige rekke av guder og dens uvanlige teori om universets skapelse, er fortellingen om Gilgamesj mektig og gripende. Det er en spennende fortelling om et vennskap mellom menn, som stiller spørsmål ved kongens funksjon, og både erkjenner og gransker berømmelsens pris. Mest av alt, Gilgamesj beskriver den eksistensielle kamp hvor et mektig overmenneske må erkjenne sin egen dødelighet ved å være «han som stirret inn i avgrunnen» og finne mening med livet til tross for dødens uunngåelighet.
Lo kirke
Lo kirke er en trekirke som opprinnelig ble oppført ved Lofjorden i Åsen i Trøndelag. Kirken ble revet i 1856 og gjenoppbygget på Saltøya i 1859. I 1909 ble bygningen kjøpt på auksjon av grunnleggerne av Trøndelag Folkemuseum. Johan L. Fløan la inn budet og gjorde utlegg på vegne av flere «formuende menn» bak museet. Kirken ble gjenreist på friluftsmuseets område på Sverresborg i 1921. Bygget fikk tilbake sitt opprinnelig utseende, og interiøret ble rekonstruert.
Haukabøtunnelen
Haukabøtunnelen er en 870 meter lang veitunnel nær Molde i Møre og Romsdal, på fylkesvei 662.
Sangamon (elv)
Sangamon er en elv i delstaten Illinois, USA. Den har sine kilder i bekker og morener i McLean County, og renner 402 km i vestlig retning før den flyter sammen med den større elva Illinois. Viktige byer langs Sangamon er Decatur og Springfield. Navnet på elven har opphav i pottawatomiespråket: Sain-guee-mon, som betyr «hvor det finnes mye å spise».
Den danske Kunstforening
Kunstforeningen er en kunstforening som ble stiftet i 1825 etter initiativ av blant andre Christoffer Wilhelm Eckersberg, J.L. Lund og N.L. Høyen.
Formålet med foreningen var å spre kunnskap om kunst ut til befolkningen og skape et bindeledd mellom Kunstakademiet og publikum. Man hadde som mål å skape debatt, sette kunst på dagsordenen og støtte kunstnerne. Det siste ble gjort ved at foreningen kjøpte inn mellom 20 og 30 kunstverk i året samt at den skrev ut konkurranser med ulike temaer. En del av maleriene ble loddet ut blant medlemmene av kunstforeningen.
Flere av malerne som ikke hadde deltatt i Kunstakademiets gullmedaljekonkurranser ble i stedet med i konkurranser utlyst av Kunstforeningen. Pengepremiene var mye høyere enn de Kunstakademiet opererte med; 200-300 riksdaler mot akademiets 30-50.